বিশ্ব মাতৃভাষা ও মহান শহীদ দিবস অমর হোক | অনাবিল সংবাদ
বুধবার, জুলাই ১২, ২০১৭
অনাবিল সংবাদ
সত্যকে নিন সহজে
প্রচ্ছদ
জাতীয়
রাজনীতি
অর্থনীতি
সারাবাংলা
ঢাকা বিভাগ
চট্টগ্রাম বিভাগ
খুলনা বিভাগ
সিলেট বিভাগ
রাজশাহী বিভাগ
বরিশাল বিভাগ
রংপুর বিভাগ
ময়মনসিং বিভাগ
আন্তর্জাতিক
চলনবিলের সংবাদ
অন্যান্য
অনাবিল সাহিত্য
মুক্ত চিন্তা
ফিচার
তথ্যপ্রযুক্তি
বিনোদন
স্বাস্থ্য ও শিক্ষা
খেলা
বিশ্ব মাতৃভাষা ও মহান শহীদ দিবস অমর হোক
প্রকাশকাল- ১৮:০৫,ফেব্রুয়ারি ২০, ২০১৭,মুক্ত চিন্তা বিভাগে
:; আশুতোষ সাহা :;
একুশ ফেব্র“য়ারি এক বিশাল ঐতিহাসিক তথ্য সমৃদ্ধ দিবস। এক দিকে মাতৃভাষার জন্য প্রাণ বিসর্জন, অন্য দিকে জাতীয় পর্যায় থেকে আন্তর্জাতিক পর্যায়ে এর অর্থবহ উত্তরণ। ১৯৫২ খ্রিস্টাব্দের এ দিনেই মায়ের ভাষার অস্তিত্ব রক্ষার্থে বুকের তাজা রক্ত ঢেলে দিয়েছিল, এদেশের বীর সন্তান সালাম, বরকত, রফিক, জব্বার। মানুষ অনেক কিছুর জন্য প্রাণ বিসর্জন দিয়েছে; কিন্তু মাতৃ ভাষার জন্য প্রাণ দিয়েছে এক মাত্র বাঙালি জাতি। আমাদের বাংলা ভাষাকে পৃথিবীর বুক থেকে চিরতরে নির্বাসন দিতে চেয়েছিল বিদেশী কিছু লোভী ও স্বার্থা›ধ মহল। তাদের পরিকল্পনা ছিল সুদূর প্রসারী। ওরা শুধু একটি ভাষা নয়, একটি জাতিকেও ধ্বংস করার পাঁয়তারা করেছিল। জাতি এবং ভাষা এদুটো জিনিস যে কোনো দেশের প্রধান স্তম্ভ। কোনো প্রকারে এ দুটোকে ধ্বংস করতে পারলে তার অস্তিত্ব নিশ্চিহ্ন হয় জগত থেকে। তবে এ চক্রান্তের বলয় থেকে নব জীবন, নব যৌবন লাভকারী আমরা বাঙালি জাতি। “রাখে হরি মারে কে?” যদিও কথাটি তাত্ত্বিক তবুও আমাদের প্রেক্ষাপটে তা স্বতঃ সিদ্বের ন্যায়। এতো দীর্ঘ সময় পরাধীনতা, পদপিষ্টতা আর কোনো জাতির জীবনে দেখা যায়নি। এ অবস্থা থেকে মুক্তি পেতে ১৯৪৮ সালে পাকিস্তান প্রাদেশিক পরিষদের অধিবেশনে শ্রী ধীরেন্দ্রনাথ দত্ত প্রথম বাংলা ভাষাকে রাষ্ট্র ভাষা করার দাবি উত্থাপন করেন। বায়ান্ন’র আন্দোলনের পরিপূর্ণ বীজটি সেখানেই নিহিত ছিল। আর এ বীজের অঙ্কুরিত বৃক্ষটি ফল প্রসব করে ২১ ফেব্রয়ারি বায়ান্নতে। যে ফলের রসালো স্বাদ শুধু বাংলাদেশ নয়, পান করছে সমস্ত বিশ্ব। ভাষা দিবস পালনের মধ্য দিয়ে। কোনো মায়ের সন্তান যদি বোবা হয়, কথা বলতে না পারে তাহলে মায়ের মনে যে নিদারুণ বেদনাটি তৈরি হয়, তার মর্মজ্বালা একমাত্র মায়েই জানে, অন্য কেহ জানে না। আমাদের এ ভাষাটি যদি কোনো প্রকারে ধ্বংস করে দিতে পারত, তাহলে আমাদের এতো আবেগ, এতো প্রেম, এতো অনুভূতি কিভাবে আমরা প্রকাশ করতাম। ভাবলে বুদ্ধির বিভ্রম ঘটে। প্রত্যেক জাতির নিজস্ব কিছু জীবনপ্রদ ইতিহাস, ঐতিহ্য থাকে, যে গুলো তার বেঁচে থাকা এবং আশা আকাঙ্খার প্রয়াস। এর মধ্যে ভাষা হলো অন্যতম এবং ভৌগলিক সীমা এর পরেই। এ দুটো মুল জিনিসকে ধ্বংসের টার্গেট করেছিল পশ্চিম পাকিস্তানিরা। কিন্তু বায়ান্ন, চুয়ান্ন, ঊনসত্তর, একাত্তর-এর চেতনা উম্মেষকারী ঘটনা প্রবাহ বঙ্গ চৈতন্যকে প্রচন্ড ভাবে শানিত করে। যার ফলে ক্রমান্বয়ে পাকিস্তানি অশুভ শক্তি চরম ভাবে মার খেতে থাকে আমাদের হাতে। রাষ্ট্র পরিচালনায় যাদের মধ্যে দূরধিগম্য দুর্বুদ্ধি ঝেঁকে বসে, তারা প্রতি পদে পদে পর্যুদস্ত হয়। ইয়াহিয়ার একটি ঘটনা-ভারতের উচ্চ পদস্থ এক বন্ধুর একটি গাড়ি তার খুব পছন্দ হয়; এক লক্ষ টাকা মূল্যের সিদ্বান্তে গাড়িটি বাকীতে ইয়াহিয়া কিনে নেন। এক মাস পর মূল্য পরিশোধের প্রতিশ্র“তি। কিন্তু সে এক লক্ষ টাকা আর কোনো দিন পরিশোধ করেননি ইয়াহিয়া। ভারতের বন্ধু পরে আক্ষেপে বলেছিলেন, ‘‘পরে ইয়াহিয়ার অর্ধেকটা দেশ চলেগিয়েছিল।’’ প্রতারণারও একটা সীমা থাকে। এই হলো তাদের মনোবৃত্তি। আমাদের এ সোনার দেশকে নিয়ে যাদের কূট বুদ্ধি ছিল, তাদেরকে দেখেছি পঁয়ষট্টিতে, একাত্তরে চরম ভাবে লজ্জাহীন হতে। আর আমরা আজ নন্দিত। বিশ্বের সকল দেশের মাতৃভাষাকে শেকড় থেকে শিখরে উপনীত করেছে এ বঙ্গ ভাষা। বিশ্ব মাতৃ ভাষা দিবস পালন হয় আমার ভাষার সুবাদে। এমনকি ইউরোপের বিভিন্ন শহরে গড়ে উঠছে আন্তর্জাতিক মাতৃভাষা আন্দোলনের প্রতীক হিসেবে উচ্চ শিরের গর্বিত শহীদ মিনার। এছাড়া বাংলা ভাষার গুরুত্ব প্রসারে বিভিন্ন দেশে চলছে বাংলা মিডিয়ার কর্তৃত্ব, সভা, সেমিনার, সংঘের কর্মযজ্ঞ। আমরা দেশ হিসেবে ক্ষুদ্র ভুখন্ডে বাস করি। কিন্তু বিভিন্ন ক্ষেত্রে কৃতিত্বে, অর্জনে, বিশ্ব মঞ্চে আসনের অধিকারী এ কথা নির্দিধায় বলা যায়। এতদ্ব্যতীত ক্রীড়া, স্বাস্থ্য, কৃষিখাত, পোশাক তৈরি সেক্টর আন্তর্জাতিক পর্যায়ের আলোচ্য বিষয়। নারী শিক্ষা, নারীর কর্ম সংস্থান তেমনি উল্লেখ্য। এ গুলো মূলত দেশ, দেশের ভাষা, দেশ প্রেম-এর পরিণত ফসল। আর এর ফলেই বিশ্বের বিভিন্ন বড় বড় চিন্তাশীল দেশগুলো এ দেশকে একটি মডেল হিসেবে দেখতে শুরু করেছে। আমাদের এ দেশ আরো গুরুত্বপূর্ণ পরিমন্ডলে অবস্থান নিতে পারত; কিন্তু পঁচাত্তর পরবর্তী বিভিন্ন সময়ে স্বৈর শাসন, পঁচাত্তরে জাতির জনককে সপরিবারে হত্যা, ক্যূ, স্বাধীনতা বিরোধী প্রতিক্রিয়াশীলতা দেশকে অনেকাংশে অবদমন করে রেখেছে দীর্ঘ সময়। ভারতের প্রয়াত নেতাজী সুভাষ চন্দ্র বসু তাঁর একটি উক্তি, “দেশ স্বাধীনের পর ন্যূনতম দশ বছর ডিটেক্টÍ শিপ চালাতে হয়। তারপরে গণতন্ত্র, উদার নৈতিক রাজনৈতিক ধারা প্রচলন করতে হয়।” কিন্তু আমাদের দুর্ভাগ্য স্বাধীন হওয়ার পর পরই হত্যা, ক্যূ বহুদলীয় রাজনৈতিক দলের বাহার জুড়ে দেয়া হয় দেশে। যখন যা প্রয়োগে সুফল আসে, তখন তা প্রয়োগ করতে হয়। স্বাধীন হওয়ার পর ৮০% স্থিতিশীলতা আসার পরে যদি বহুদল, বহুমত প্রক্রিয়া চালু করা হতো, তাহলে দেশ আরো চরম উন্নতির পথে থাকত। মূলত দেশের নব্য স্বাধীন যাত্রা কালটি ছিল সংকূল সম্পন্ন এবং বেগ পেতে থাকা অবস্থা। এরপরে দেশের প্রতি, মানুষের প্রতি মানুষের প্রেমের ব্যবচ্ছেদ এখনো তা বিশালকায়। আমাদেরকে যারা ভাতে, বুলেটে মেরেছিল, তাদের প্রতি সহানুভূতিশীল মানুষের সংখ্যা বিপুল পরিমাণে এ দেশে বিদ্যমান। স্বাধীনতার পঁয়তাল্লিশ বছরেও এ মনোবৃত্তির পরিবর্তন হয়নি। তবে এদের চেয়ে আমাদের মাতৃ ভাষা রক্ষায় যে চার/পাঁচ জন ঢাকার রাজপথে প্রাণ দিয়েছিল, তাদের আত্মিক শক্তি হাজার গুণে বেশি। কারণ তাদের অমিত সাহসিকতাই বঙ্গ ভাষাকে বিশ্ব দরবারে উপনীত করেছে। আর এ ধারাবাহিকতায় রচিত হয়েছে কালজয়ী এক সংগীত। তুখোড় সাংবাদিক আব্দুল গাফ্ফার চৌধুরির লেখা, আমার ভাইয়ের রক্তে রাঙানো একুশে ফেব্রয়ারি আমি কি ভুলিতে পারি/ একুশ মানে চেতনা, একুশ মানে মুক্তি পাওয়া রুদ্ধ বাকের উন্মুক্ত গগন বিদারী উল্লাসের ধ্বনি। একুশ আসে ফি বছর আর তা বৈশ্বিক মানব চেতনাকে করে চৈতন্যময় এবং প্রাণে জাগায় স্পন্দন। দেশ, মাটি, মানুষ, ভাষা, নিজস্ব ইতিহাস, সংস্কৃতি এ গুলো মিলেই একটি দেশের অবয়ব। এগুলোকে কেন্দ্র করে যেকোনা দেশ বাঁচে বাড়ে। তবে দেখা যায় পৃথিবীর বিভিন্ন দেশ নিজ ভাষা চর্চায়, গবেষণায় আজ উন্নতির চরম শিখরে এবং অতি অল্প সময়ে। কিন্তু আমাদের দেশে নিজ ভাষা চর্চার লুকোচুরি খেলা। ইংরেজি, উর্দূ, আরবির দিকে ঝোঁক বেশি। অথচ এগুলো এতো মোক্ষ নয়। রবি ঠাকুরের একটি উক্তি, “আগে চাই বাংলা ভাষার গাঁথুনি, পরে ইংরেজি ভাষার গোড়া পত্তন।” যা হোক বঙ্গ দর্শনের চিরায়ত আঙ্গিক গুলো মানুষের উচ্চ চিন্তাকে একত্রিত করে মৌলিক চৈতন্যকে করে শানিত। এ শানিত চৈতন্যের জাগরণই, মুখের ভাষাকে অপহরণ থেকে রক্ষা করেছিল বায়ান্ন’র একুশ ফেব্রুয়ারি। একাত্তরে রক্ষা করেছিল দেশকে, দেশের অস্তিত্বকে। কাজেই আমাদের মূল সুর এক; আমরা বাঙালি। বাংলা আমাদের মুখের ভাষা, প্রাণের ভাষা। যে কোনো কিছুর বিনিময়ে তাকে রক্ষা করাই আমাদের চির প্রতিজ্ঞা। একুশ ফেব্রুয়ারি বিশাল এক ঘটনা প্রবাহের তাৎপর্যপূর্ণ দিবস। কারণ আমাদের একটি জাতীয় দিবস আন্তর্জাতিক দিবসে উন্নীত হয় এবং জগতের সবচেয়ে প্রিয়, সবচেয়ে কাছের যে জন অর্থাৎ মমতায় সমৃদ্ধ মা, তার থেকে উৎসারিত মুখের ভাষাটি রক্ষায় জীবনের আত্মাহুতি। এসব প্রেক্ষাপটে দিবসটি কত যে বিশাল মহিমায় মহিমান্বিত তার ইতি করা যায় না। এতো সাফল্যের পরও বেশ কয়েকটি বিষয় উদ্বেগেরও কারণ হচ্ছে বর্তমানে। যে বিষয় গুলো হলো বর্তমানে দেশের যুবক সম্প্রদায়ের মধ্যে নেশা গ্রহণের মারাত্মক প্রবণতা। কিন্তু সে তুলনায় এর নিরোধ ব্যবস্থা খুব দুর্বল। যারা এগুলো সরবরাহ করে একটা সমাজকে, দেশকে ধ্বংসের দিকে নিয়ে যাচ্ছে, তাদের শাস্তির মাত্রাটা আরো কঠিন হওয়া বাঞ্ছনীয়, তাহলে সুফল আসবে। দেশের সকল অর্জন সুখ্যাতি অটুট থাকবে। হাজার সালাম বঙ্গ বীর সালাম, বরকত, রফিক, জব্বার। জাতিসংঘের দরবারে বাংলা ভাষাকে বিশ্ব ভাষায় স্বীকৃতি আদায়ে এবং একুশ ফেব্রুয়ারিকে আন্তর্জাতিক ভাষা দিবস করার জন্য যাঁর প্রথম পদক্ষেপ, তাঁকে প্রাণ নিংড়ানো অভিনন্দন। আত্ম ত্যাগের এ মাস সগৌরবে দাঁড়িয়ে থাকুক জীবনভর, এ প্রার্থনা।
Comments Off on বিশ্ব মাতৃভাষা ও মহান শহীদ দিবস অমর হোক
← কুরশী সালেহা খাতুন হাইস্কুলে- ছাতকে জার্মান হাইকমিশনারও অর্থ প্রতিমন্ত্রীর সংবর্ধনা ২২ ফেব্রুয়ারি বুধবার
গাজীপুরে স্ত্রী হত্যায় স্বামীর যাবজ্জীবন →
সাম্প্রতিক সংবাদ
২০ বছর পর কাজল
ইলিয়াসের স্ত্রী লুনাকে লন্ডন যেতে ফের বাধা
মঙ্গলে প্রাণী বাঁচবে ৬৮ দিন!
প্রেমের প্রস্তাবে সাড়া না দেয়ায় স্কুলছাত্রীকে মারপিট
মাশরাফির বিকল্প নেই
প্রথম বিবাহিত মুসলিম সমকামী যুগলের একজন বাংলাদেশি জাহেদ
যৌনজীবনকে আরো রোমাঞ্চকর করবে আয়না‍!
ভারতে গবাদি পশু জবাই নিষেধাজ্ঞা আইন স্থগিত সুপ্রিম কোর্টের
মিতু হত্যা: তদন্ত কর্মকর্তার কার্যালয়ে বাবুল আক্তার
প্রধান কোচ শাস্ত্রী: বোলিংয়ে জহির খান
সুইস ব্যাংকে অর্থ পাচারের পরিমাণ ‘বাস্তব সম্মত’ নয়: অর্থমন্ত্রী
ধুনটে খেয়া পারের সমস্যায় ভোগান্তিতে শিক্ষার্থী
মুক্তামনির চিকিৎসার দায়ভার নিলেন প্রধানমন্ত্রী
বাঘাইছড়িতে ৩শ পিচ ইয়াবাসহ মাদক ব্যবসায়ী আটক
সেই পুরনো পাণ্ডুলিপি থেকে শব্দগুলো বলছে কিছু ডেকে।
রাজশাহী ও চলনবিলের সংবাদ
প্রেমের প্রস্তাবে সাড়া না দেয়ায় স্কুলছাত্রীকে মারপিট
ধুনটে খেয়া পারের সমস্যায় ভোগান্তিতে শিক্ষার্থী
উপজেলা চেয়ারম্যান ও নবাগত ইউএনও কে শুভেচ্ছা জানিয়েছে স্বাধীনতা শিক্ষক পরিষদ
ইছামতি নদী উদ্ধার আন্দোল এর সভা অনুষ্ঠিত
ই-নথি ব্যবস্থাপনায় ৬৪ জেলার মধ্যে পাবনা শ্রেষ্ঠ
পাবনা জেনারেল হাসপাতালে স্টুডেন্ট নার্স ও ইন্টার্নি চিকিৎসকের মধ্যে মারামারি
ধুনটে বিশ্ব জনসংখ্যা দিবস পালিত
গোদাগাড়ীতে মুসলিম ছাত্রীকে নিয়ে হিন্দু ছাত্রের পলায়ন’ছাত্রী আটক
রাবি সাংবাদিক মারধরকারীদের বহিষ্কারের আবেদন
রাবি ছাত্রলীগের চারজনসহ অজ্ঞাত ৮-১০ জন নেতার নামে এবার মামলা করলো দেশ ট্রাভেলস
রাজশাহী শিক্ষাবোর্ডে বিধি ভেঙ্গে দুর্নীতিবাজদের পদোন্নতি
বাগমারায় বঙ্গবন্ধু সৈনিক লীগের কমিটি গঠন
রাবির বাস চলাচলে পরিবর্তন ১৬ জুলাই থেকে
ইছামতি নদী রক্ষায় ১৯ দপ্তরে বেলার আইনি নোটীশ
রাবিতে সাংবাদিক নির্যাতনে মামলা, সহকর্মীদের মানববন্ধন

Top
প্রকাশক ও সম্পাদক                                                 প্রধান সম্পাদক                                                            সম্পাদকমন্ডলী
সরকার রুহুল আমীন                                                শাকিল ইফতেখার                                                       সহযোগী সম্পাদক: ইকবাল কবির রনজু
মোবাইল- ০১৭১১১১১৭৩৬                                                                                                                              নির্বাহী সম্পাদক: মোহাম্মদ জাহাঙ্গীর আলম
ইমেইল- rafishafin09@gmail.com
অনাবিল সংবাদ যোগাযোগ- হট লাইন : ০১৭১১১১১৭৩৬, ০১৭৩৩১০৯৪০৫, ০১৭৩০১৮৫৬১০, ০১৯১১২৪৬৪৭৭, ইমেইল: onabilnews@gmail.com,
প্রধান কার্যালয় : বালুচর মাঠ সংলগ্ন, চাটমোহর, পাবনা | ঢাকা অফিস : ১৬২ আরামবাগ (স্যাপিড প্রিন্টার্স, রয়েল একাডেমির গলি) মতিঝিল, ঢাকা-১০০০